Județul care reinventează nevoile. La ce sunt folosiți voluntarii COVID-19.
În România, au fost înregistrate 5.028 cazuri noi de COVID-19. În Dolj, rata de pozitivare a trecut de 78%. 2.000 de posturi pot fi ocupate fără concurs la DSP-uri și Ambulanță. La call center DSP Dolj răspund la telefon trei personae. În Dolj, 30 de persoane realizează anchetele epidemiologice, zilnic. DSP Dolj angajează 3 epidemiologi, 1 IT-ist, 1 medic de igienă și 2 asistenți medicali.
Trăim în țara ce reinventează roata birocrației. Spre exasperarea noastră și a celor contaminați cu noul coronavirus.Direcțiile de Sănătate Publică nu au destui angajați ca să stabileascăcine trebuie ținut în izolare, ca să nu răspândească virusul. Marea Britanie folosește cu succes voluntari pentru anchete epidemiologice.Radu Angelescu, medic român stabilit în Marea Britanie știe bine asta. Cu atât mai mult cu cât și el a avut ghinion să fie contaminat.Radu Angelescu, medic român stabilit în UK: "Există un sistem unde sunt angajate persoane care nu au experiență medicală. Te sună, au o discuție cu tine bazată pe un script care li se pune pe ecran."Cum reacționează în România Ștefan Popescu, de la DSP Dolj când aude despre voluntari în anchete epidemiologice:Ștefan Popescu, purtător de cuvânt DSP Dolj: “Nu, nu, nu…Pentru ancheta epidemiologică trebuie să fii medic sau asistent. Nu o poate face oricine. Cel puțin două ore durează să faci o anchetă epidemiologică."În asemenea condiții, nu trebuie să ne mire că trec zile în șir până iau legătura medicii de la DSP cu cei contaminați. Ovidiu, un tânărdin Câmpia Turzii a aflat că este infectat la începutul lunii.Angajații DSP l-au contactat după 9 zile.Ovidiu, pacient cu COVID-19: "De către DSP Cluj am fost sunat numai în data de 17, undeva la ora 19.30. (…) Ei atunci m-au sunat pentru ancheta epidemiologică. Până atunci n-au pus nici măcar o întrebare."Abia de câteva zile studenții la medicină au fost chemați la DSP Cluj să ajute la anchete epidemiologice. La Craiova, însă, voluntarii sunt folosiți …doar la call-center.